Na temelju Odluke o davanju suglasnosti Ministarstvu financija da s društvom HŽ Infrastruktura d.o.o. i Centrom za restrukturiranje i prodaju zaključi tripartitni Sporazum o uređenju međusobnih obveza i potraživanja, KLASA: \_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_, od \_\_\_\_\_\_\_\_\_\_\_\_ 2022.

**Republika Hrvatska**, OIB: 52634238587, koju zastupa Ministarstvo financija, Zagreb, Katančićeva 5, OIB: 18683136487, kojeg zastupa potpredsjednik Vlade Republike Hrvatske i ministar financija dr. sc. Zdravko Marić (u daljnjem tekstu: Ministarstvo financija)

**Centar za restrukturiranje i prodaju**, OIB: 38083028711, Zagreb, Ivana Lučića 6, kojeg zastupa ravnatelj Milan Plećaš (u daljnjem tekstu: CERP)

i

**HŽ Infrastruktura d.o.o.**, OIB: 39901919995, Zagreb, Mihanovićeva 12, koju zastupa predsjednik Uprave Ivan Kršić (u daljnjem tekstu: HŽ Infrastruktura d.o.o.)

sklopili su dana \_\_\_\_\_\_\_\_\_\_ sljedeći

**SPORAZUM O UREĐENJU MEĐUSOBNIH**

**OBVEZA I POTRAŽIVANJA**

**Članak 1.**

Sporazumne strane utvrđuju:

- da je Odlukom Vlade Republike Hrvatske o međusobnom podmirivanju dugovanja između HŽ Infrastrukture d.o.o., Agencije za upravljanje državnom imovinom i Republike Hrvatske, KLASA: 022-03/13-04/266, URBROJ: 50301-05/20-13-2, od 13. lipnja 2013. i KLASA: 022-03/14-04/69, URBROJ: 50301-05/18-14-2, od 19. ožujka 2014., uređen način podmirenja dugovanja društva HŽ Infrastruktura d.o.o. (kao pravnog slijednika društva HŽ Hrvatske željeznice d.o.o.) prema CERP-u, kao pravnom slijedniku Agencije za upravljanje državnom imovinom, koja je bila pravni slijednik Hrvatskog fonda za privatizaciju, a u odnosu na tada nedospjelo i nepodmireno dugovanje u iznosu od 319.414.579,00 kuna

- da je na temelju Odluke iz podstavka 1. ovoga članka ostala neizvršena obveza prijeboja potraživanja za vrijednost stanova na područjima posebne državne skrbi koji su uknjiženi na Republiku Hrvatsku na temelju izdanih tabularnih isprava društva HŽ Infrastruktura d.o.o. u razdoblju 2007.-2012. godine, za dio duga u iznosu od 190.054.013,09 kuna

- da je Odlukom Vlade Republike Hrvatske o uređenju međusobnih obveza i potraživanja između Ministarstva financija i Centra za restrukturiranje i prodaju, KLASA: 022-03/17-04/205, URBROJ: 50301-25/18-18-2, od 1. ožujka 2018., dana suglasnost Ministarstvu financija da svoje potraživanje prema CERP-u u iznosu od 190.054.013,09 kuna regulira sukladno Odluci iz podstavka 1. ovoga članka.

**Članak 2.**

Sporazumne strane suglasno utvrđuju da je društvo HŽ Infrastruktura d.o.o. osnivač i jedini član društva Pružne građevine d.o.o., Zagreb, Međimurska 4, OIB: 34601781192.

Ovim Sporazumom društvo HŽ Infrastruktura d.o.o. kao prenositelj preuzima obvezu sklapanja ugovora o prijenosu poslovnog udjela, kojim na Republiku Hrvatsku kao stjecatelja prenosi jedan poslovni udio društva Pružne građevine d.o.o., Zagreb, procijenjene vrijednosti 96.500.000,00 kuna.

Prijenosom poslovnog udjela iz stavka 2. ovoga članka nastalo potraživanje društva HŽ Infrastruktura d.o.o. prema Republici Hrvatskoj, društvo HŽ Infrastruktura d.o.o. ustupa CERP-u te time CERP zatvara svoje potraživanje prema društvu HŽ Infrastruktura d.o.o.

Prijenosom poslovnog udjela iz stavka 2. ovoga članka Ministarstvo financija umanjit će svoje potraživanje prema CERP-u za 96.500.000,00 kuna.

Provedbom prijeboja potraživanja iz stavaka 3. i 4. ovoga članka, podmiruju se potraživanja, odnosno dugovanja svih triju strana.

**Članak 3.**

Ovim Sporazumom društvo HŽ Infrastruktura d.o.o. ustupa CERP-u potraživanje u iznosu od 93.554.013,09 kuna koje ima prema Republici Hrvatskoj na ime naknade za nekretnine prenesene u vlasništvo Republike Hrvatske temeljem Odluke iz članka 1. podstavka 1. ovoga Sporazuma.

Nekretnine iz stavka 1. ovoga članka nalaze se u posjedu Republike Hrvatske.

**Članak 4.**

Ustupom potraživanja iz članka 3. ovoga Sporazuma, društvo HŽ Infrastruktura d.o.o. podmirilo je ostatak svoga duga prema CERP-u, s osnova obveza prema društvu INA – Industrija nafte d.d. i društvu Hrvatska elektroprivreda d.d., koje je umjesto društva HŽ - Hrvatske željeznice d.o.o. kao pravnog prednika društva HŽ Infrastruktura d.o.o., podmirio Hrvatski fond za privatizaciju kao pravni prednik CERP-a, a navedenim potraživanjem CERP će podmiriti ostatak svoga duga prema Republici Hrvatskoj.

**Članak 5.**

Nakon potpisivanja ovoga Sporazuma te sklapanja ugovora o prijenosu poslovnog udjela iz članka 2. ovoga Sporazuma, potraživanje Ministarstva financija prema CERP-u i potraživanje CERP-a prema društvu HŽ Infrastruktura d.o.o. s osnova odluka iz članka 1. ovoga Sporazuma iznosit će 0,00 kuna.

**Članak 6.**

Sporazumne strane suglasno utvrđuju da će sve eventualne sporove koji bi proizašli iz ovoga Sporazuma riješiti sporazumno i dogovorom, a u slučaju da u tome ne uspiju nadležan je stvarno nadležan sud.

Za međusobne odnose sporazumnih strana mjerodavno je samo ono što je sadržano u odredbama ovoga Sporazuma i pozitivnim propisima Republike Hrvatske.

**Članak 7.**

Troškove ovjere potpisa ovoga Sporazuma, kao i sve druge možebitne troškove vezane uz ovaj Sporazum, snosi društvo HŽ Infrastruktura d.o.o.

**Članak 8.**

Ovaj Sporazum sačinjen je u 2 (dva) originalna istovjetna primjerka od kojih jedan ostaje javnom bilježniku, a jedan Ministarstvu financija, dok će se za ostale sporazumne strane sačiniti dovoljan broj ovjerenih preslika.

KLASA: KLASA:

URBROJ: URBROJ:

REPUBLIKA HRVATSKA CENTAR ZA RESTRUKTURIRANJE

MINISTARSTVO FINANCIJA I PRODAJU

 MINISTAR FINANCIJA RAVNATELJ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 dr. sc. Zdravko Marić Milan Plećaš

HŽ INFRASTRUKTURA d.o.o.

PREDSJEDNIK UPRAVE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivan Kršić